Urmas Lips

Urmas Lips (sündinud 22. augustil 1960 Viljandis) on eesti mereteadlane.Eesti teaduse biograafiline leksikon, 2. köide

Haridus
Urmas Lips lõpetas Nõo Keskkooli füüsikaklassi 1978, Leningradi Hüdrometeoroloogiainstituudi okeanoloogia erialal 1983 ja NSV Liidu Teaduste Akadeemia  P. Širšovi nimelise Okeanoloogiainstituudi aspirantuuri 1987; füüsika-matemaatikakandidaat (1988).

Töökäik
Töötas Eesti Teaduste Akadeemia Termofüüsika ja Elektrofüüsika Instituudis insenerina 1983–1984 ja teadurina 1988–1990. Oli vanemteadur Eesti Teaduste Akadeemia Ökoloogia ja Mereuuringute Instituudis 1990–1992 ning Eesti Mereinstituudis 1992–2001. Eesti Mereakadeemias erakorraline professor ning hüdrograafia ja meteoroloogia instituudi juhataja kohusetäitja 2000–2001; professor, hüdrograafia õppetooli juhataja ja merendusteaduskonna dekaan 2001–2004; õppeprorektor 2004–2006. Oli ühtlasi Keskkonnaministeeriumi veeosakonna nõunik 2000–2003. Alates 2006 TTÜ Meresüsteemide Instituudis juhtivteadur, merefüüsika sektori/osakonna juhataja 2008–2020, professor aastast 2007 (täisprofessor tenuuris alates 2019).Eesti Teaduse Infosüsteem

Teadustöö
Uurinud Eesti rannikumere seisundit, hüdrofüüsikalisi protsesse Läänemeres, meteoroloogiliste tingimuste ja hüdrofüüsikaliste protsesside mõju sinivetikate vohamisele.

Isiklikku
Urmas Lipsu abikaasa on hüdrobioloog Inga Lips.

Tunnustus
 2012 TTÜ Meresüsteemide Instituudi 2011. aasta õppejõud
 2014 Soome Valge Roosi Rüütelkonna I järgu rüütlirist
 2020 Valgetähe IV klassi teenetemärk

Viited

Välislingid
 Urmas Lips Eesti Teaduse Infosüsteemis
 Urmas Lipsu publikatsioonid

Kategooria:Eesti mereteadlased
Kategooria:Tallinna Tehnikaülikooli professorid
Kategooria:Valgetähe IV klassi teenetemärgi kavalerid
Kategooria:Sündinud 1960